text: Vinfestival i Christiansfeld 
  02 august 2018 kl. 09.45
  For 11. gang er der vinfestival i Christiansfeld, og i de tre dage festivalen varer, forventer arrangørerne, masser af mennesker lægger vejen forbi til et godt glas vin.
  Præstoriustorvet i Christiansfeld danner ramme om byens 11. vinfestival. Festivalen er vokset støt gennem årene. Sidste år lagde omkring 10.000 mennesker vejen forbi den historiske bymidte.
  Til Christiansfeld Vinfestival er det muligt at smage masser af forskellige vine og spise god mad. 
  Der er tradition for at tyske vinhuse er med på festivalen, og 2018 er ingen undtagelse. I år deltager tyske vinbønder fra Amselhof, Beisiegel, Weingut Liebfrauenstiftshof og Winzerhof Biegler.
  Derudover får de besøg af producenter og importører, der præsenterer vine fra Danmark, USA, Potugal, Spanien, Frankrig og Ungarn. 
  Vinfestivalen åbner klokken 16, og klokken 18 byder borgmester Jørn Pedersen (V) velkommen.
  